มีอาการใจสั่นหวิวๆ ใจเต้นเร็ว เหงื่อออกทั่วตัว คลื่นไส้ เหมือนหายใจไม่ทั่วท้อง เบื่ออาหารไม่อยากกิน น้ำหนักลดไป 10 กิโลใน 1 เดือน ตาพร่ามัว วิตกกังวลไปต่างๆ
สวัสดีค่ะ อาการใจสั่น เหงื่อออกมาก น้ำหนักลด อาจมีสาเหตุจากโรคไทรอยด์ทำงานมากผิดปกติ หรือโรคเกี่ยวกับการเต้นของหัวใจที่ผิดจังหวะ แต่ไม่น่าจะมีผลต่อน้ำหนัก โรควัณโรคปอด อาจมีไอเป็นเลือด ไอเรื้อรัง หรืออาจเกิดจากสาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หายใจไม่อิ่มหรือเวียนศีรษะร่วมด้วยแนะนำพบแพทย์เพื่อหาดูก่อนว่าไม่มีสาเหตุทางกายดังกล่าวไป ก่อนจะสรุปว่าเป็นปัญหาของทางด้านจิตใจการดูแลเบื้องต้น ตั้งสติเมื่อมีอาการวิตกกังวล ในผู้ที่เป็นไม่รุนแรงมากอาจรักษาด้วยการปรับความคิดได้ รู้จักยอมรับและเผชิญหน้ากับความกลัวหรือกังวล เมื่อมีอาการให้ตั้งสติพุ่งความสนใจไปที่เรื่องที่ทำให้ผ่อนคลาย เช่นสถานที่ที่ชอบไป สิ่งที่ชอบทำ แต่หากมีอาการเป็นมาก อาจต้องได้ยาเพื่อควบคุมการทำงานของระบบประสาทอัตโนมัติและการทำจิตบำบัดควบคู่ไปด้วย